Hr Paul Kunimägi
Kaitseministeerium
Sakala 1
15094 Tallinn
		Teie 02.05.2024 pöördumine	
			
		Meie 14.05.2024 nr KV-4.1-3.1/24/9348-2	

Rail Balticat ületava riigitee 11290 Tallinna–Lagedi tee km 6,5-7,8 asuva lõigu ümberehitamise ja Soodevahe viadukti rajamise ehitusloa menetlusse kaasamine	

Austatud hr Kunimägi	

Kaitsevägi, Kaitseliit, RKIK

Transpordiamet on esitanud Kaitseministeeriumile arvamuse avaldamiseks ehitusloa eelnõu "Rail Balticat ületava riigitee 11290 Tallinna–Lagedi tee km 6,5-7,8 asuva lõigu ümberehitamise ja Soodevahe viadukti rajamise ehitusloa menetlusse kaasamine".

Ehitusloaga kavandatud projekti eesmärk on Rail Balticat ületava riigitee 11290 Tallinna–Lagedi tee km 6,5-7,8 asuva lõigu ümberehitamine ja Soodevahe viadukti rajamine. Projekt sisaldab olemasoleva riigitee ümberehitust uues asukohas, tee katendi ning muldkeha ümberehitust (sh vete äravoolusüsteemid, liikluskorraldusvahendid jmt), uue viadukti ehitamist, et tõsta liiklusohutuse taset ja sõidumugavust Rail Baltica raudteetrassi ületamisel.

Kaitsevägi on huvitatud laengukambrite rajamisest projekti „Rail Balticat ületava riigitee 11290 Tallinna–Lagedi tee km 6,5-7,8 asuva lõigu ümberehitamine ja Soodevahe viadukti rajamine“ raames planeeritud raudteed ületava viadukti või selle pealesõitude kõrgesse tee muldesse. Võimalikud laengukambrite asukohad ja tehnilised lahendused saavad selguda alles siis, kui osapooled kohtuvad ning selgitavad välja, mis on parim lahendus sellel konkreetsel objektil.

Lugupidamisega	

[ allkirjastatud digitaalselt ]

Ivo Värk	
Mereväekapten	
Kaitseväe peastaabi analüüsi- ja planeerimisosakonna ülem	

		
Peeter Subbi 717 1520
peeter.subbi@mil.ee